**Priprema za realizaciju nastavne teme-Ja i drugi (Priroda i društvo)**

**JU Obrazovni centar Šavnik- učiteljice Jovana Šobić i Sanja Miljanić**

|  |  |
| --- | --- |
| **Predmet/predmeti, Vannastavna/vanškolska aktivnost:** | **Priroda i društvo**  (redovna nastava) |
| **Tema:** | **Ja i drugi** |
| **Cilj**  **a) opšti**  **b)specifični** | **-Umije da se predstavi i kaže osnovne podatke o sebi;**  **-Razvija sposobnost za sporazumijevanje;**  **-Uočava da su ljudi različiti;**  **-Razlikuje različite emocije kod sebe i drugih;**  **-Doživljava sebe kao dio zajednice.** |
| **Ishodi učenja** (predmeta) | **-Primijeni osnovna pravila predstavljanja(ime i prezime)**  **-Poredi sebe i druge ( boja kose,očiju,visina...)**  **-Objasne različite emocije kod sebe i drugih(veselje, strah, ljutnja i žalost)**  **-Objasne zašto treba uvažavati potrebe i interes drugih(u igri, školi, porodici**  **-Prihvate odgovornost za svoje ponašanje** |
| **Ishodi učenja za ključne kompetencije** | **1. Kompentencija pismenosti**  1.1.3.Učestvuje aktivno u interpersonalnoj komunikaciji  1.1.5. Komunicira usmeno koristeći odgovarajući vokabular  1.1.8. Tumači slike , znakove i mape  1.1.11. Vodi računa da ne povrijedi emocije drugih  **3. Matematička kompentencija i kompentencija u nauci, tehnologiji i inženjerstvu (STEM)**  1.3.5.Mjeri osnovne fizičke veličine birajući mjerne instrumente za njihovo mjerenje  **4.** **Digitalna kompetencija**  1.4.1 Upotrebljava digitalne tehnologije u svakodnevnom životu uočavajući efekte njihove primjene  1.4.9. Izkazuje radoznalost prema korišćenju digitalno-komunikacionih tehnologija  **5. Lična društvena i kompentencija učenja kako učiti**  1.5.1. Primjenjuje pravila ponašanja i primjene komunikacije prepoznavajući važnost uspostavljanja pravila i razloge njihovog uvođenja  1.5.10. Adaptira se za samostalno učenje, učenje sa drugima i učenje uz podršku  **6. Građanska kompetencija**  1.6.1. Razlikuje osnovne pojmove, pojave i uloge koje se odnose na pojedinca, porodicu i školu.  1.6.2. Prepoznaje osnovne vrijednosti u porodici, školi i društvu koje se odnose na poštovanje sebe i drugih pravičnost, solidarnost, nediskriminaciju i poštovanje prava djece  1.6.6. Prepoznaje individualne različitosti među ljudima  7.**Preduzetnička kompentencija**  1.7.2. Izrađuje jednostavni projektni prijedlog djelotvorno koristeći raspoložive resurse  **8.Kompentencija kulturne svijesti i izražavanja**  1.8.4. Izražava svoje ideje i osjećanja u stvaralačkom procesu kroz slikanje, crtanje...i dr. umjet. i kult. oblike. |
| **Ciljana grupa** | **Prvi razred osnovne škole** |
| **Broj časova i vremenski period realizacije** | 5 časova  Oktobar 2020.god. |
| **Scenario i strategije učenja** | **1. čas**  **Uvodni dio:**  -Posmatraju video upoznavanja (predstavljanja) dvoje drugara(digitalni udžbenik)-prilog 1.  -Predstavlja se učiteljica i poziva učenike da se predstave;  -Prvo se predstavljaju najbližem drugaru(predstavljanje u parovima);  **Glavni dio:**  -Zatim učenici sjedaju u krug i predstavljaju se, tako što ponavljaju ime onoga ko se predstavio prije njih, pa onda izgovaraju svoje ime, a potom traže od sljedećeg da se predstavi, npr.: „Оnа је Маriја, mоје imе је Јаnко. Kаkо sе ti zоvеš?“ Iga se nastavlja dok se sva djeca ne predstave.  -U drugom krugu predstavljanja svaki učenik ima zadatak da smisli i izvede po jedan pokret(glavom, ramenom, rukom, nogom ili cijelim tijelom) dok izgovara svoje ime.  -U trećem krugu predstavljanja učenici izgovaraju svoje nadimke, govore ko ih najčešće tako zove i da li im se dopada nadimak ili ne?  -Slušaju snimak i spajaju sa pravom slikom.Svaka slika i svaki snimak predstavlja po jednu situaciju predstavljanja-digitalni udžbenik- prilog 2.  **Završni dio:**  -Crtaju sebe u digitalnom udžbeniku i odštampaju crtež-digitalni udžbenik –prilog 3.  **Domaći zadatak**  -Učenici zalijepe svoju fotografiju u udžbeniku u prostoru predviđenom za to i na taj način će njihov udžbenik postati poseban i originalan.Ako umiju napišu svoje ime na liniji predviđenoj za to, ako ne umiju napiše im neko od ukućana na listu papira i to velikim slovima ćirilice, pa oni onda precrtaju.  **2. čas**  **Uvodni dio:**  -Predstvljaju sebe, izgovarajući ime i prezime.  **Glavni dio:**  -Posmatramo Marka i Anu, naše drugare iz udžbenika , koje smo već upoznali.Pokušavamo da opišemo njihov izgled,prvo visinu i težinu, pa ona boju kose, očiju…. –prilog 1.  -S obzirom da su učenici imali zadatak da se pripreme kod kuće za ovaj čas, tako što su trebali da posmatraju svoj odraz u ogledalu da bi u školi pokušali da opišu sebe tj. da kažu svoju boju i i dužinu kose(kratka, duga, do ramena, preko ramena), navode boju očiju i obrva.-prilog 4.  -Zatim jedan po jedan učenik legne na hamer papir, a nastavnik oko njega nacrta liniju, a potom učenici dovršavaju crtež i bojaju ga. –prilog 5.  -Potom se učenici mjere pomoću papirne trake(visinomjera), koju smo prethodno pripremili.Trake čuvmo do kraja godine i na njima upisujemo rezultate mjerenja visne tokom školske godine. Na kraju učenici utvrđuju koliko su porasli tokom školske godine.  -Onda crtaju konture svojih stopala( uputstvo dato crtežima u Udžbeniku).Režu otiske stopala i na svakom se ispisuje njihovo ime.-prilog 6. Konture upoređuju po veličini i prema tome ih kače na pano. Kasnije ih odlažu u svoj dosije, da bi ih uporedili sa konturama koje će da prave na kraju školske godine.  -U digitalnom udžbeniku bojaju sliku očiju, bojom njihovih očiju.-prilog 7.  **Završni dio:**  -Izrađuju otisak dlana na zajedničkom papiru koristeći tempere. Na svakom otisku se ispisuje ime učenika. Posmatraju otiske i upoređuju(sličnosti i razlike).  **3. čas**  **Uvodni dio:**  -Razgovaramo o međusobnim sličnostima i razlikama-boji kose, dužini kose, da li je uvijena ili prava, boji očiju.-prilog 8.  -Igra: učenici se grupišu na znak nastavnika prema kriterijumima: plave oči, smeđe oči, plava kosa, smeđa kosa, crna gosa, duga kosa, kratka kosa…  **Glavni dio:**  -Igra pamćenja –nastavnik određuje kriterijume za izbor para učesnika (ime počinje istim glasom, različita visina, ista visina,majica iste boje,nosi patike…).Učesnik posmatra svoj par jedan minut, zatim se okrene suprotno od njega i pokuša da ga opiše(boja i dužina kose,boja očiju, visinu u odnosu na sebe, vrsta i boja obuće i odjeće…) Uočavaju druge sličnosti i razlike(isto ime ili isto prezime…)  -Rade zadatke u digitalnom udžbeniku- prilozi 9 i 10.  -Nastavnik izgovara osobinu po kojoj se učenici grupišu što brže-npr. voli ili ne voli određeni sport, ne voli ili voli neku hranu, voli ili ne voli određenu radnju i tome slično.  -Učenici shvataju da imaju različita interesovanja i želje.  -Nastavnik dijeli učenicima kartončiće na kojima je nacrtana šema kocke i daje im zadatak da u svakom kvadratu šeme nacrtaju (predstave) neku svoju želju ili interesovanje.  -Kada završe, režu šemu kocke od kartona i uz pomoć nastavnika sastavljaju i lijepe kocku.  -Svaki učenik ponaosob predstavlja kocku svojih interesovanja i želja i tako seučenici međusobno bolje upoznaju.  **Završni dio:**  Crtaju aktivnost koju oni najviše vole da rade prema uputstvu iz udžbenika i u prostoru u njemu koji je predviđen za to.-prilog 11.  **4. čas**  **Uvodni dio:**  -Učenici navode igre koje najviše vole da igraju.Opisuju pravila igre i šta je sve potrebno da bi igra bila uspješna (broj učesnika, ambijent, sredstva za igru…),kao i to, da li igra može biti opasna i zašto. Navode igre koje vole i djevojčice i dječaci , kao i igre koje odgovaraju djeci sa smetnjama u razvoju.  -Razgovaraju: Kao se osjećaju tokom igre?,Šta ih obično veseli?,Šta ih ljuti Kako se osjećaju kad su pobjednici, a kako kada nijesu?,Kako možemo riješiti neku situaciju koja nam se ne dopada?-prilog 12.  **Glavni dio:**  -Posmatraju sliku u udžbeniku, upoznaju se sa imenima djece sa slike.Opisuju igre djece u parku sa slike i njihova osjećanja. Šta djeca rade? Kako se osjećaju Milica, Aleksa, Iva i Luka? Ko je ljut? Zašto? Ko je nasmijan, a ko uplašen? Zašto? Ispod svakog djeteta zalijepe simbol za raspoloženje.  - Zatim rade zadatak u digitalnom udžbeniku gdje treba da djeci prikazanoj na slici pridruže stiker sa raspoloženjem (srećan, tužan i uplakan) i provjere na dugme provjeri.  -Posmatraju situacije prikazane na slikama u digitalnom udžbeniku i dodjeljuju im stikere (veselje, strah, žalost).  -Navode kako se osjećaju kada gledaju utakmicu u kojoj ekipa za koju navijaju gubi i da li poštiju konkurentsku ekipu.  -Navode kako se osjećaju kada neko ne ispuni obećanja koja im je dao.  -Od kartona prave bedževe koje prikazuju različita osjećanja-srećan, tužan, uplašen i ljut.-prilog 13.  **Završni dio:**  -Nastavnik opisuje određenu situaciju, a učenici treba da okače bedž koji predstavlja njihovo osjećanje u toj situaciji.  -Crtaju šta ih raduje, a šta ih ljuti.-prilog 14.  **5. čas**  **Uvodni dio:**  -Kratako predstavljanje nekoliko učenika koji izraze želju da se predstave.Potrebno je da učenik kaže svoje ime i prezime, rast(manji, srednji ili veći), boju kose, očiju i još neku osobinu koju želi i ako želi, zatim svoju omiljenu igru ili šta voli da radi u slobodno vrijeme, šta ga najčešće raduje,a šta ljuti.  **Glavni dio:**  -Svaki učenik izrađuje mapu uma tako što na papiru A4 crta sebe i u oblačićima iznad sebe nacrta svoja interesovanja, u oblačićima s lijeve strane ono što ga najčešće ljuti, a u oblačićima sa desne strane, ono što ga najčešće raduje.  -Svako ponaosob predstavlja svoju mapu uma i potom je uz pomoć nastavnika prikači na zid učionice.  **Završni dio:**  -Posmatraju, upoređuju i komentarišu mape uma(sličnosti i razlike). |
| **Materijali za podučavanje i učenje** | **Digitalni udžbenici, štampani udžbenici** |
| **Potrebna materijalna sredstva**  **(uključujući troškovnik, ako je potrebno obezbjediti finansijska sredstva)** | **hamer papir, flomasteri, visinomjer, laptop, projektor,** |
| **Očekivani rezultati** | **Baza podataka i mapa uma** |
| **Opis sistema vrednovanja** | **Motivisanost učenika za rad, kreativnost i komunikativnost, poštovanje i uvažavanje i sebe i drugih u nastavnim i vannastavnim aktivnostima, kao i u svim drugim aktivnostima u životu.** |
| **Evaluacija** | **Sprovodi se nakon implementacije pripreme praćenjem odnosa učenika prema sebi i drugima, komunikativnosti, motivisanosti za rad....** |